กำลังเรียนอยู่ครับ รู้สึกกังวลใจทุกครั้งที่จะถึงคาบเรียน กลัวว่าจะมีการสุ่มให้ตอบคำถาม เพราะจะมีอาการตื่นเต้น หัวใจเต้นแรงมาก แล้วรู้สึกเหมือนมันวูบในท้องเหมือนตกจากที่สูง ขาอ่อนแรงขึ้นมาทันที เหนื่อยมากครับ ปกติไม่เคยเป็นอย่างนี้มาก่อนเลย จะไม่รู้สึกคิดไปก่อนเลยครับ แต่ตอนนี้แค่คิดก็จะมีอาการวูบๆในท้องเหมือนตกจากที่สูง ไม่อยากกังวลไปเองอีกแล้วครับ เหนื่อยมากๆ เบื่ออาหาร กิจกรรมที่เคยทำเป็นประจำเช่น ดูหนัง ฟังเพลงก็ไม่อยากทำ ไม่สนุกไม่แฮปปี้เหมือนเมื่อก่อน หวนคิดถึงตัวเองเมื่อก่อนมากครับ อยากมีความสุขแบบนั้นอีกสักครั้ง เหนื่อยมากครับกับอาการวิตกกังวลตลอดเวลา คนในครอบครีวก็เครียดตามเพราะไม่เคยเจอโรคแบบนี้ อยากทราบว่าผมเข้าข่ายโรควิตกกังวลใช่ไหมครับ แล้วทำอย่างไรจึงจะหายครับ เป็นแบบนี้ถึงขั้นต้องกินยา ปรึกษาแพทย์ไหมครับ เป็นแบบนี้มา3เดือนครับแต่ช่วงแรกๆจะมีอาการคล้ายๆแพนิกครับเวลาที่นึกถึงเหตุการณ์ที่ทำให้กังวล แต่ได้กินสมุนไพรที่เพื่อนแนะนำให้ทานก็ดีขึ้นแต่ก็ยังวิตกกังวลอยู่ เหนื่อยกับการที่ตัวเองต้องกังวลไม่มีความสุขอย่างนี้มากๆครับ
สวัสดีคะ ตอนนี้มีปัญหาเรื่อง anxiety disorder น่าจะเข้าได้มากที่สุดค่ะ แต่ก็ยังอาจจะมีปัญหาเรื่องซึมเศร้าร่วมด้วยได้ค่ะ ก่อนอื่นต้องมาดูกันก่อนว่าอะไรเป็นสาเหตุให้กลัวที่จะตอบคำถามและกลัวว่าทำไมการเรียนไม่ได้สนุกแบบเคย เช่น มเพื่อนล้อมากๆ เวลาตอบคำถามผิด กลัวถูกหักคะแนนหรือกลัวว่าถ้าตอบผิดแล้วจะถูกลงโทษถ้าเป็นปัญหาเรื่องนี้จะต้องปรับความคิดใหม่ค่ะ คิดว่าการตอบคำถามเป็นเกมส์ค่ะ แต่ในช่วงแรกอาจจะแนะนำให้พบจิตแพทย์เพื่อใช้ยาปรับอารมณ์ช่วยก่อนค่ะแล้วค่อยๆ ปรับวิธีคิดไปเรื่อยๆค่ะ ให้สามารถที่จะมีความสุขกับการเรียนได้ค่ะการกินยาอย่างอื่นไม่แนะนำในช่วงนี้ค่ะ แนะนำเรื่องปรับเปลี่ยนพฤติกรรมก่อนนะค่ะ